1.3.2022.
HR
Službeni list Europske unije
C 100/47
Jabuke se beru zrele, obično od kraja listopada do prosinca, za kasne sorte.
Proizvodnja jabukovače obično počinje sredinom studenoga.
Niske temperature u tom razdoblju godine ograničavaju razvoj mikroba koji bi mogli utjecati na kvalitetu proizvoda i omogućuju polagan početak fermentacije.
Fermentacija u bačvama, bez dodavanja kvasca, traje najmanje 8 tjedana, dok u ostalim dijelovima Normandije traje šest tjedana.
Posebnosti proizvoda „Cidre du Perche / Perche” je jabukovača dobivena sekundarnom fermentacijom u boci.
Odlikuje se: — zlatnožutom do narančastom bojom; — uravnoteženim gorko-slatko-kiselim okusom; — laganom blagom gorčinom na nepcu i notom svježine pri završnom okusu; — izraženom, ali ipak ne preintenzivnom pjenušavošću.
Uzročna povezanost Za izraženu prisutnost stabala jabuka zaslužna su topografska, klimatska i geološka obilježja definiranog zemljopisnog područja.
U regiji Perche vladaju povoljni uvjeti za tu kulturu zahvaljujući valovitom terenu i vrlo propusnom tlu koje omogućuje protočnost vode i dovoljnu prisutnost minerala.
Tradicionalna praksa mješovitog sustava uzgoja usjeva i stoke i klimatski uvjeti u regiji Perche koji kasne u odnosu na druga područja utječu na odabir sorti koje će se uzgajati.
U voćnjacima u regiji Perche stoga sa uzgaja oko četrdeset sorti u odnosu na više od 200 sorti jabuka za proizvodnju jabukovače koje postoje u Normandiji.
U mješavinama koje se proizvode sljubljene su sve kategorije sorti, zahvaljujući čemu jabukovača dobiva uravnotežen gorko-slatko-kiseli okus: gorke i slatkogorke sorte, bogate fenolnim spojevima, uzrokuju boju u rasponu od zlatnožute do narančaste te blagu gorčinu na nepcu, slatke i slatkogorke sorte daju joj zaokruženost, a kisele, čiji je udio ograničen, notu svježine.
Zbog kasnog dozrijevanja ploda proizvodnja jabukovače uglavnom počinje u studenome.
Zbog nižih temperatura u tom razdoblju nego u rujnu i listopadu, fermentacija se odvija polako i omogućuje razvoj aroma specifičnih za proizvod „Cidre du Perche/Perche”.
Fermentacija u bocama jabukovači daje izraženu, ali ne i preintenzivnu pjenušavost i pridonosi razvoju aroma.
Upućivanje na objavu specifikacije https://info.agriculture.gouv.fr/gedei/site/bo-agri/document_administratif-964fa31f-76f5-4816-ad72-ff8e3bcb255a